Lav et referat af nedenstående tekst:

Tekst:
Gangbesværede og ældre mennesker skal også kunne komme en tur i skoven, men det kan være svært at tage i skoven med en rollator eller i kørestol. Besværlighederne er nu blevet ryddet af vejen – i hvert fald på nogle af stierne i skovene i Vesthimmerlands Kommune. Her er der som det første og eneste sted i landet blevet lavet såkaldte rollatorstier. De er specielt lavet til gangbesværede og ældre. - Man behøver ikke være bange for, at man bliver kørt ned hverken forfra eller bagfra, og det kan jeg godt lide, siger 87-årige Bodil Winther-Sørensen, der torsdag afprøvede den helt nye sti. På stierne er der mulighed for at løse opgaver i opsatte "Kukke-lure kasser" og ellers kan man nyde skoven i fred og ro, for heste og mountainbikere er ikke velkomne. Det er Vesthimmerlands Kommune, der har oprettet de helt særlige stier. - Det er en god idé til at flere generationer kan lave noget sammen, og det er altid godt at komme ud i naturen, og det er godt med noget motion, siger Liselotte Lynge Jensen (DF), Næstformand, Sundhedsudvalget, Vesthimmerlands Kommune. De rollatorvenlige stier er i Uhrehøj Plantage og Jenle Plantage.

Referat:
For første gang nogensinde er der lavet særlige stier i skoven, som egner sig til ældre og gangbesværede.